CELEX: 62021TN0266
Language: mt
Date: 2021-05-17 00:00:00
Title: Kawża T-266/21: Rikors ippreżentat fis-17 ta’ Mejju 2021 – Casanova vs BEI

5.7.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 263/31
            
         
      Rikors ippreżentat fis-17 ta’ Mejju 2021 – Casanova vs BEI
      (Kawża T-266/21)
      (2021/C 263/42)
      Lingwa tal-kawża: il-Franċiż
      
         Partijiet
      
      
         Rikorrent: Philippe Casanova (Fort-de-France, Franza) (rappreżentanti: L. Levi u A. Blot, avukati)
      
         Konvenut: Il-Bank Ewropew tal-Investiment
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tiddikjara dan ir-rikors ammissibbli u fondat;
               
            konsegwentement
      
                  —
               
               
                  tannulla d-deċiżjoni tat-12 ta’ Ġunju 2020 li biha ir-rikorrent ġie infurmat li l-kuntratt tiegħu ma kienx ikkonfermat wara l-perijodu ta’ probazzjoni u għaldaqstant kien ser jintemm fit-30 ta’ Ġunju 2020;
               
            
                  —
               
               
                  kif meħtieġ, tannulla d-deċiżjoni tal-BEI bid-data tat-8 ta’ Frar 2021 li tiċħad it-talba għal konċiljazzjoni u r-rikors amministrattiv tar-rikorrent ippreżentati fil-11 ta’ Awwissu 2020, li b’hekk tikkonferma d-deċiżjoni tat-12 ta’ Ġunju 2020;
               
            
                  —
               
               
                  tagħti kumpens għad-danni materjali u morali tar-rikorrent;
               
            
                  —
               
               
                  tikkundanna lill-konvenut għall-ispejjeż kollha.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka erba’ motivi.
      
                  1.
               
               
                  L-ewwel motiv ibbażat fuq ksur, minn naħa, tal-Artikolu 24 tal-Konvenzjoni tar-rappreżentazzjoni tal-persunal tal-Bank Ewropew tal-Investiment (BEI) u, min-naħa l-oħra, tal-prinċipju ta’ ċertezza legali.
               
            
                  2.
               
               
                  It-tieni motiv ibbażat fuq l-inkompetenza tal-awtur tal-att, tal-ksur tal-prinċipju ta’ imparzjalità u tal-ksur tal-Artikolu 41 tal-Karta tad-Drittijiet Fundamentali tal-Unjoni Ewropea.
               
            
                  3.
               
               
                  It-tielet motiv ibbażat fuq żbalji manifesti ta’ evalwazzjoni mwettqa matul il-perijodu ta’ probazzjoni inizjali u matul l-estenzjoni tal-perijodu ta’ prova.
               
            
                  4.
               
               
                  Ir-raba’ motiv ibbażat fuq użu ħażin tal-poter imwettaq mill-BEI.